CELEX: 32005D0933
Language: el
Date: 2005-12-21 00:00:00
Title: 2005/933/ΕΚ: Απόφαση της Επιτροπής, της  21ης Δεκεμβρίου 2005 , για την τροποποίηση για δεύτερη φορά της απόφασης 2005/693/ΕΚ σχετικά με ορισμένα προστατευτικά μέτρα που αφορούν τη γρίπη των πτηνών στη Ρωσία  [κοινοποιηθείσα υπό τον αριθμό Ε(2005) 5563]   (Κείμενο που παρουσιάζει ενδιαφέρον για τον ΕΟΧ)

23.12.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 340/70
            
         
      ΑΠΌΦΑΣΗ ΤΗΣ ΕΠΙΤΡΟΠΉΣ
   
   της 21ης Δεκεμβρίου 2005
   για την τροποποίηση για δεύτερη φορά της απόφασης 2005/693/ΕΚ σχετικά με ορισμένα προστατευτικά μέτρα που αφορούν τη γρίπη των πτηνών στη Ρωσία
   [κοινοποιηθείσα υπό τον αριθμό Ε(2005) 5563]
   (Κείμενο που παρουσιάζει ενδιαφέρον για τον ΕΟΧ)
   (2005/933/ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   την οδηγία 91/496/ΕΟΚ του Συμβουλίου, της 15ης Ιουλίου 1991, για τον καθορισμό των βασικών αρχών σχετικά με την οργάνωση των κτηνιατρικών ελέγχων των ζώων προέλευσης τρίτων χωρών που εισάγονται στην Κοινότητα και περί τροποποίησης των οδηγιών 89/662/ΕΟΚ, 90/425/ΕΟΚ και 90/675/ΕΟΚ (1), και ιδίως το άρθρο 18 παράγραφος 7,
   την οδηγία 97/78/ΕΚ του Συμβουλίου, της 18ης Δεκεμβρίου 1997, για τον καθορισμό των αρχών οργάνωσης των κτηνιατρικών ελέγχων των προϊόντων που εισάγονται στην Κοινότητα από τρίτες χώρες (2), και ιδίως το άρθρο 22 παράγραφος 6,
   Εκτιμώντας τα ακόλουθα:
   
               (1)
            
            
               Η γρίπη των πτηνών αποτελεί λοιμώδη ιογενή ασθένεια των πουλερικών και των πτηνών, που προκαλεί θνησιμότητα και διαταραχές οι οποίες είναι δυνατόν να λάβουν ταχέως διαστάσεις επιζωοτίας και η οποία μπορεί να αποτελέσει σοβαρή απειλή για την υγεία των ζώων και τη δημόσια υγεία και να μειώσει κατακόρυφα την κερδοφορία της πτηνοτροφίας.
            
         
               (2)
            
            
               Ύστερα από την εμφάνιση εστιών της γρίπης των πτηνών στη Ρωσία εκδόθηκε η απόφαση 2005/693/ΕΚ της Επιτροπής, της 6ης Οκτωβρίου 2005, σχετικά με ορισμένα προστατευτικά μέτρα που αφορούν τη γρίπη των πτηνών στη Ρωσία (3). Με την ανωτέρω απόφαση αναστέλλονται οι εισαγωγές πτηνών πλην των πουλερικών από τη Ρωσία καθώς και αμεταποίητων φτερών και αμεταποίητων τμημάτων φτερών από τις περιφέρειες που αναφέρονται στο παράρτημα I της εν λόγω απόφασης.
            
         
               (3)
            
            
               Εστίες γρίπης των πτηνών εξακολουθούν να εκδηλώνονται σε ορισμένα μέρη της Ρωσίας και είναι, συνεπώς, αναγκαίο να παραταθούν τα μέτρα που προβλέπονται στην απόφαση 2005/693/ΕΚ. Η απόφαση μπορεί, ωστόσο, να αναθεωρηθεί πριν από την εν λόγω ημερομηνία σε συνάρτηση με τις τυχόν νέες πληροφορίες που θα διαβιβάσουν οι αρμόδιες κτηνιατρικές αρχές της Ρωσίας.
            
         
               (4)
            
            
               Όλες οι εστίες στο ευρωπαϊκό τμήμα της Ρωσίας εκδηλώθηκαν στην κεντρική περιοχή και δεν υπήρξαν εστίες στις βόρειες περιφέρειες. Δεν είναι, συνεπώς, πλέον αναγκαίο να συνεχιστεί η αναστολή των εισαγωγών αμεταποίητων φτερών και τμημάτων φτερών από τις τελευταίες.
            
         
               (5)
            
            
               Κατά συνέπεια, η απόφαση 2005/693/ΕΚ πρέπει να τροποποιηθεί αναλόγως.
            
         
               (6)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η απόφαση 2005/693/ΕΚ τροποποιείται ως εξής:
   
               1)
            
            
               στο άρθρο 3 η ημερομηνία «31 Δεκεμβρίου 2005» αντικαθίσταται από την ημερομηνία «31 Μαρτίου 2006»·
            
         
               2)
            
            
               το παράρτημα Ι αντικαθίσταται από το παράρτημα της παρούσας απόφασης.
            
         Άρθρο 2
   Τα κράτη μέλη λαμβάνουν αμέσως τα αναγκαία μέτρα για τη συμμόρφωση με την παρούσα απόφαση, τα οποία και δημοσιεύουν. Ενημερώνουν αμέσως την Επιτροπή σχετικά.
   Άρθρο 3
   Η παρούσα απόφαση απευθύνεται στα κράτη μέλη.
   
      Βρυξέλλες, 21 Δεκεμβρίου 2005.
      
         
            Για την Επιτροπή
         
         Μάρκος ΚΥΠΡΙΑΝΟΫ
         
         
            Μέλος της Επιτροπής
         
      
   
   
      (1)  ΕΕ L 268 της 24.9.1991, σ. 56· οδηγία όπως τροποποιήθηκε τελευταία από την πράξη προσχώρησης του 2003.
   
      (2)  ΕΕ L 24 της 30.1.1998, σ. 9· οδηγία όπως τροποποιήθηκε τελευταία από τον κανονισμό (ΕΚ) αριθ. 882/2004 του Ευρωπαϊκού Κοινοβουλίου και του Συμβουλίου (ΕΕ L 165 της 30.4.2004, σ. 1).
   
      (3)  ΕΕ L 263 της 8.10.2005, σ. 22· απόφαση όπως τροποποιήθηκε από την απόφαση 2005/740/ΕΚ (ΕΕ L 276 της 21.10.2005, σ. 68).
   
      ΠΑΡΑΡΤΗΜΑ
      
         
            «ΠΑΡΑΡΤΗΜΑ I
            Ομοσπονδιακές περιφέρειες της Ρωσίας που αναφέρονται στο άρθρο 1 παράγραφοι 2 και 3
            1.   Ομοσπονδιακή Περιφέρεια Άπω Ανατολής
            Περιλαμβάνονται τα ακόλουθα μέλη της Ρωσικής Ομοσπονδίας: Περιφέρεια (όμπλαστ) Αμούρ, Αυτόνομη Περιφέρεια Τσουκότκα, Αυτόνομη Εβραϊκή Περιφέρεια, Περιφέρεια Καμτσάτκα, περιοχή (κράι) Χαμπαρόφσκ, Αυτόνομη Περιφέρεια Κοριάκι, Περιφέρεια Μαγκαντάν, περιοχή Πριμόρσκι, Δημοκρατία Σακχά (Γιακούτσκ), Περιφέρεια Σαχαλίνης.
            2.   Ομοσπονδιακή Περιφέρεια Σιβηρίας
            Περιλαμβάνονται τα ακόλουθα μέλη της Ρωσικής Ομοσπονδίας: Αυτόνομη Περιφέρεια Αγκά Μπουριατία, Δημοκράτια Αλτάι, περιοχή (κράι) Αλτάι, Δημοκρατία Μπουριατία, Περιφέρεια Τσίτα, Αυτόνομη Περιφέρεια Εβένκια, Περιφέρεια Ιρκούτσκ, Περιφέρεια Κεμέροβο, Δημοκρατία Χακασία, περιοχή (κράι) Κρασνογιάρσκ, Περιφέρεια Νοβοσιμπίρσκ, Περιφέρεια Ομσκ, Αυτόνομη Περιφέρεια Ταϊμίρια, Περιφέρεια Τομσκ, Δημοκρατία Τούβα, Αυτόνομη Περιφέρεια Ουστ-Ορντά Μπουριατία.
            3.   Ομοσπονδιακή Περιφέρεια Ουραλίων
            Περιλαμβάνονται τα ακόλουθα μέλη της Ρωσικής Ομοσπονδίας: Περιφέρεια Τσελιάμπινσκ, Αυτόνομη Περιφέρεια Χάντια-Μάνσια, Περιφέρεια Κουργκάν, Περιφέρεια Σβερντλόβ, Περιφέρεια Τουιμέν, Αυτόνομη Περιφέρεια Γιαμάλια.
            4.   Κεντρική Ομοσπονδιακή Περιφέρεια
            Περιλαμβάνονται τα ακόλουθα μέλη της Ρωσικής Ομοσπονδίας: Περιφέρεια Μπέλγκοροντ, Περιφέρεια Μπριάνσκ, Περιφέρεια Ιβάνοβα, Περιφέρεια Καλούγα, Περιφέρεια Κούρσκ, Περιφέρεια Λίπετσκ, Μόσχα (ομόσπονδη πόλη), Περιφέρεια Μόσχας, Περιφέρεια Οριόλ, Περιφέρεια Ριαζάν, Περιφέρεια Ταμπόβ, Περιφέρεια Τούλα, Περιφέρεια Βλαντίμιρ, Περιφέρεια Βορόνεζ.
            5.   Νότια Ομοσπονδιακή Περιφέρεια
            Περιλαμβάνονται τα ακόλουθα μέλη της Ρωσικής Ομοσπονδίας: Δημοκρατία της Αντιγκέα, Περιφέρεια Αστραχάν, Δημοκρατία της Τσετσενίας, Δημοκρατία του Νταγκεστάν, Δημοκρατία της Ινγκουσέτια, Δημοκρατία του Καμπαρντίνο-Μπαλκαρία, Δημοκρατία της Καλμίκιας, Δημοκρατία της Καρατσάι-Τσερκεσία, Νομός Κρασνοντάρ, Δημοκρατία της Βόρειας Οσετίας-Αλανίας, Νομός της Σταυρούπολης, Περιφέρεια Ροστόφ, Περιφέρεια Βόλγογκραντ.
            6.   Ομοσπονδιακή Περιφέρεια Πριβόλζκι (Βόλγας)
            Περιλαμβάνονται τα ακόλουθα μέλη της Ρωσικής Ομοσπονδίας: Δημοκρατία του Μπασκορτοστάν, Δημοκρατία της Τσουβάσια, Περιφέρεια Κίροφ, Δημοκρατία του Μαρί-Ελ, Δημοκρατία της Μορντοβίας, Περιφέρεια του Νίζνι Νόβγκοροντ, Περιφέρεια Ορενμπούργκ, Περιφέρεια Πένζα, Περιφέρεια Περμ, Αυτόνομη Περιφέρεια Περμιάκι, Περιφέρεια Σαμάρα, Περιφέρεια Σαρατόφ, Δημοκρατία Ταταρστάν, Δημοκρατία Ουντμούρντια, Περιφέρεια Ουλιάνοφσκ.»